பூநகரி பிரதேச சபை

பூநகரி பிரதேச சபை (Poonakary Divisional Council) இலங்கையின் கிளிநொச்சி மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். பூநகரி பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 448.75 சதுர மைல்கள். இதன் வடக்கில் நீரேரியும்; கிழக்கில் கரைச்சி பிரதேச சபையும்; தெற்கில் முல்லைத்தீவு மாவட்டம், மன்னார் மாவட்டம் என்பனவும்; மேற்கில் கடலும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 20 உறுப்பினர்கள் தேர்ந்தெடுக்கப்படுகின்றனர்.

வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள பூநகரி பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. பூநகரி பிரதேச சபையின் கீழ் பூநகரி பிரதேச செயலாளர் பிரிவின் நிருவாக எல்லைகள் உள்ளடங்குகின்றன. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.Ward Map for Poonakary Pradeshiya Sabha – Jaffna District

வட்டாரங்கள் கிராம உத்தியோகத்தர் பிரிவுகள்இல. பெயர் இல.பெயர்1 கௌதாரிமுனை KN67 பரமன்கிராய் KN68 கௌதாரிமுனை2 ஞானிமடம் KN63 ஞானிமடம் KN66 மட்டுவில்நாடு மேற்கு3 பள்ளிக்குடா KN64 மட்டுவில்நாடு கிழக்கு KN65 பள்ளிக்குடா4 கொல்லக்குறிச்சி KN61 கொல்லக்குறிச்சி KN62 செட்டியாகுறிச்சி5 நல்லூர் KN59 நல்லூர் KN60 ஆலங்கேணி6 ஜெயபுரம் KN69 ஜெயபுரம் வடக்கு KN70 ஜெயபுரம் தெற்கு7 பொன்னாவெளி KN75 கிராஞ்சி KN76 கிராஞ்சி8 இரணை தீவு KN74 நாச்சிக்குடா KN77 இரணை தீவு9 பல்லவராயன்கட்டு KN72 பல்லவராயன்கட்டு10 கரியாலைநாகபடுவான் KN71 கரியாலைநாகபடுவான்11 முழங்காவில் KN73 முழங்காவில்

தேர்தல் முடிவுகள்

2011 உள்ளூராட்சித் தேர்தல்
23 யூலை 2011 இல் இடம்பெற்ற உள்ளாட்சித் தேர்தல் முடிவுகள்:

கூட்டணிகளும் கட்சிகளும் வாக்குகள் % இடங்கள்  தமிழ்த் தேசியக் கூட்டமைப்பு * 3,827  49.90%  6  ஐக்கிய மக்கள் சுதந்திரக் கூட்டணி ** 3,689  48.10%  4  இலங்கை முஸ்லிம் காங்கிரஸ் 154  2.01%  0செல்லுபடியான வாக்குகள் 7,670  100.00%  10 செல்லாத வாக்குகள் 799  அளிக்கப்பட்ட மொத்த வாக்குகள் 8,469  பதிவு செய்யப்பட்ட வாக்காளர்கள் 11,301  வாக்குவீதம் 74.94% 

2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய கூடுதல் உறுப்பினர்கள் உரித்தான முழு உறுப்பினர்களின் எண்ணிக்கை  இலங்கைத் தமிழரசுக் கட்சி  5,807  48.93%  11  0  11  சுயேச்சைக் குழு 2,429  20.47%  0  4  4  ஐக்கிய தேசியக் கட்சி 1,260  10.62%  0  2  2  சிறீ லங்கா சுதந்திரக் கட்சி 945  7.96%  0  2  2  ஈழ மக்கள் ஜனநாயகக் கட்சி 871  7.34%  0  1  1  அகில இலங்கைத் தமிழ்க் காங்கிரசு 265  2.23%  0  0  0  தமிழர் விடுதலைக் கூட்டணி  181  1.52%  0  0  0  லங்கா சமசமாஜக் கட்சி 111  0.94%  0  0  0செல்லுபடியான வாக்குகள் 11,869  100.00%  11  9  20 செல்லாத வாக்குகள் 194  அளிக்கப்பட்ட மொத்த வாக்குகள் 12,063  பதிவு செய்யப்பட்ட வாக்காளர்கள் 15,199  வாக்குவீதம் 79.37% 
பூநகரி பிரதேச சபையின் தலைவராக அருணாசலம் ஐயம்பிள்ளை (நல்லூர், இலங்கைத் தமிழரசுக் கட்சி), துணைத் தலைவராக சிவகுமாரன் சிறீரஞ்சன் (முழங்காவில், இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்பட்டனர்.

கூட்டணிகளும் கட்சிகளும் வாக்குகள் % பெற்ற வாக்குகளுக்குரிய உறுப்பினர்கள்வட்டாரங்களில் இருந்து தேர்ந்தெடுக்கப்பட்ட உறுப்பினர்கள் உரித்தான முழு உறுப்பினர்களின் எண்ணிக்கை  இலங்கைத் தமிழரசுக் கட்சி 5,171  42.41%  10  0  10  சனநாயகத் தமிழ்த் தேசியக் கூட்டணி 2,355  19.32%  0  3  3  தேசிய மக்கள் சக்தி 1,884  15.45%  0  3  3  ஈழ மக்கள் சனநாயகக் கட்சி 971  7.96%  1  0  1  சுயேச்சைக் குழு 1 632  5.18%  0  1  1  சுயேச்சைக் குழு 2 486  3.99%  0  1  1  அகில இலங்கைத் தமிழ்க் காங்கிரஸ் 325  2.67%  0  1  1  ஐக்கிய மக்கள் சக்தி 280  2.30%  0  0  0  ஐக்கிய தேசியக் கட்சி 88  0.72%  0  0  0செல்லுபடியான வாக்குகள் 12,192  100.00%  11  9  20 செல்லாத வாக்குகள் 251  அளிக்கப்பட்ட மொத்த வாக்குகள் 12,443  பதிவு செய்யப்பட்ட வாக்காளர்கள் 18,634  வாக்குவீதம் 66.78% 
பூநகரி பிரதேச சபையின் தலைவராக சிவகுமாரன் சிறீரஞ்சன் (இலங்கைத் தமிழரசுக் கட்சி), துணைத் தலைவராக குணலச்சிமி குலவீரசிங்கம் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

மேற்கோள்கள்

பகுப்பு:கிளிநொச்சி மாவட்டப் பிரதேச சபைகள்